laion/Wikipedia-Exotic huggingface dataset:
שאהריאר

שאהריאר (בפרסית: شهريار - "המלך הגדול") הוא דמות בדיונית של מלך המלכים הסאסאני בסיפורי אלף לילה ולילה, שלו מספרת שהרזאד את סיפוריה. בסיפור המסגרת של סיפורי אלף לילה ולילה, אשתו של שאהריאר בוגדת בו, דבר שמביאו לידי כעס כה רב עד כי הוא מתחיל להאמין שסופן של כל הנשים לבגוד בו. על כן הוא מחליט כי מדי ערב הוא ייקח לחיקו אישה חדשה ויוציאה להורג בעריפת ראש בבוקר שלמחרת. מקץ שלוש שנים, שהריאר נישא לשהרזאד, בתו היפה והחכמה של הוזיר הראשי שלו. במשך 1,001 לילות רצופים מספרת לו שהרזאד סיפור אחר סיפור, לילה אחר לילה. בדומה לסיפור מתח, נפסק סיפורה של שהרזאד ברגע השיא עם עלות השחר, דבר שמונע מהמלך להוציאה להורג כדי שתוכל לסיים את סיפורה בלילה שלאחריו. מדיה וקבצים בנושא שאהריאר בוויקישיתוף
נונאטאק שו (אנטארקטיקה)

נונאטאק שו (באנגלית: Shaw Nunatak) הוא נונאטאק בשטח שדה השלג ניקולס, בחלקו הצפוני של האי אלכסנדר, שבאנטארקטיקה. גובהו של הנונאטאק 500 מטרים מעל פני הים. הנונאטאק ממוקם 5.3 קילומטרים צפונית - צפונית מזרחית מנונאטאק ראצ'ניצה; 4.23 קילומטרים מגבעת טיפיץ; 7 קילומטרים מדרום-מזרח להר קלמנט אוחרידצקי שבהרי אוניברסיטת סופיה; 7.5 קילומטרים דרומית-מערבית מנונאטאק ליזארד; ו-8.1 קילומטרים צפונית - מערבית מנונאטאק טגרה. הנונאטאק מופה בשנת 1960 על ידי דרק סירל (Derek J.H. Searle) בהתבסס על תצלומי אוויר שצולמו על ידי משלחת החקר האנטארקטית רון בין השנים 1947–1948. הנונאטאק נסקר בשנת 1968 על ידי הסקר האנטארקטי הבריטי. שמו של הנונאטאק ניתן לו בשנת 1977 על ידי הוועדה המייעצת לשמות אנטארקטיים של בריטניה. הנונאטאק נקרא על שמו של קולין שו (Colin Shaw), סוקר מטעם ההסקר האנטארקטי הבריטי אשר חקר את האי אלכסנדר בעונת המחקר (הקיץ האנטארקטי) 1975–1976. נונאטאק שו באתר הסקר הגאולוגי של ארצות הברית נונאטאק שו באתר הגאזט האנטארקטי של ממשלת אוסטרליה נונאטאק שו באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי
נונאטאק שו

האם התכוונתם ל... נונאטאק שו (אנטארקטיקה) – נונאטאק באי אלכסנדר שבאנטארקטיקה נונאטאק שו (גרינלנד) – נונאטאק בחוף המערבי של גרינלנד
גאולוג

גאולוג הוא מדען החוקר ומייעץ בנושא גאולוגיה שהוא אחד מנושאי מדעי הטבע. הגאולוג חוקר את כדור הארץ המוצק: תכונותיו, תהליך וזמן היווצרותו, מרכיביו השונים, התהליכים הדינמיים המתרחשים בו (כגון רעידות אדמה, נדידת היבשות ותצורות נוף) ואוצרות הטבע הטמונים בו. הגאולוג חוקר באמצעות קרקעות, סלעים, מינרלים ומאובנים את התפתחות כדור הארץ, התהליכים השותפים ליצירתו ולשינויים המתרחשים בו, והשפעתם על יצירת הנוף המגוון שאנו רואים. הגאולוגיה מורכבת מתחומי מחקר רבים ומגוונים המפרקים את כדור הארץ ותכונותיו למרכיבים השונים, מספקים הסברים לתופעות ותצפיות, ושבים ומאחדים את המידע לתמונה שלמה. תחומי המחקר הרבים יוצרים מקצועות גאולוגיים שונים, לדוגמה: פלאונטולוג – חוקר מאובנים מינרלוג – חוקר מינרלים גאופיזיקאי – עוסק בגיאופיזיקה, שהיא, חקר מבנה כדור הארץ ואת התהליכים הפיזיקליים המתרחשים בו סייסמולוג – חוקר רעידות אדמה באמצעות גלים סייסמיים בישראל ניתן ללמוד גאולוגיה במסגרת אקדמית בשלוש אוניברסיטאות: אוניברסיטת בן-גוריון בנגב – לתואר בוגר (רגיל או תואר כפול עם ביולוגיה או מדעי המחשב או הנדסה אזרחית/הנדסת מבנים), מוסמך ודוקטור במסגרת המחלקה לגאולוגיה ומדעי הסביבה, כן ניתנים מספר קורסי שירות ומבוא כללים למחלקות אחרות. במקביל קיימים קורסים במסלול לגיאומורפולוגיה במסגרת המחלקה לגאוגרפיה ופיתוח סביבתי. האוניברסיטה העברית בירושלים – בוגר (חד-חוגי או דו-חוגי), מוסמך ודוקטור במכון למדעי כדור הארץ. בהתאם למבנה המסלול נלמדים גם המקצועות מדעי האטמוספירה, אוקיינוגרפיה ולימודי הסביבה. לתלמידי חוגים אחרים ניתנים מטעם המכון קורסים מיוחדים כמו: "מבוא לגאולוגיה לתלמידי גאוגרפיה". האוניברסיטה הפתוחה – קיימים יותר מעשרה קורסים בגאולוגיה במסגרת לימודים לתואר במדעים או במדעי הטבע. ביתר האוניברסיטאות משולבים לימודי הגאולוגיה עם לימודי מדעים קרובים: אוניברסיטת חיפה – קורסים במסגרת החוגים גאוגרפיה ולימודי הסביבה, ציוויליזציות ימיות ומדעים גיאו-ימיים. אוניברסיטת תל אביב – קורסים במסגרת החוג לגאופיזיקה ולמדעים פלנטריים אוניברסיטת בר-אילן – במסגרת הקורסים לגאוגרפיה במחלקה ללימודי ארץ ישראל הטכניון - מכון טכנולוגי לישראל – קורסים במסגרת הפקולטה להנדסה אזרחית וסביבתית מכון ויצמן למדע – לימודים לתואר שני ושלישי במסגרת המחלקה למדעי הסביבה וחקר האנרגיה כמו כן מתקיים קורסים בנושאי גאולוגיה במסגרת פעולות ההדרכה של החברה להגנת הטבע ומוסדות להוראת מקצוע מורה דרך. מדיה וקבצים בנושא גאולוג בוויקישיתוף
רכס אטאנסוב

רכס אטאנסוב (או אטאנאסוב) או מצוק אטאנסוב (באנגלית: Atanasov Ridge; בבולגרית: Атанасов Рид) הוא רכס מצוקים סלעי בצד הדרום-מערבי של רמת אלגר, בצפון האי אלכסנדר, שבאנטארקטיקה. אורכו של הרכס 3.8 קילומטרים בכיוון דרום-דרום-מזרח לצפון-צפון-מערב. רוחבו של הרכס 2.1 קילומטרים. גובהו של הרכס 800 מטרים מעל פני הים. הרכס מתנשא מעל קרחון גילברט שמדרום-מערב לו. הרכס ממוקם 9.65 קילומטרים דרומית-מזרחית מנונאטאקי אפאלאצ'יה; 8 קילומטרים דרומית - מערבית מהר פינאפור; 17.4 קילומטרים צפונית-מערבית משלוחת מאהלר; 15.15 קילומטרים צפונית-מזרחית מפסגת ראוול שברמת דביסי; ו-17.8 קילומטרים דרומית-מזרחית מרמת סאטון. הרכס מופה על ידי סוקרים בריטיים בשנת 1971. שמו של הרכס ניתן לו על ידי הוועדה המייעצת לשמות אנטארקטיים של בריטניה. הרכס נקרא על שמו של המלחין הבולגרי גאורגי אטנסוב; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות. הגאזט האנטארקטי הבולגרי (בבולגרית) רכס אטאנסוב באתר הגאזט האנטארקטי של ממשלת אוסטרליה רכס אטאנסוב באתר הגאזט האנטארקטי המשווה SCAR של ממשלת אוסטרליה תצלום לוויין של אזור הרכס, תוך סימון אתרים נוספים באזור באתר copernix גאזט השמות האנטארקטיים הרשמי הבולגרי מידע גאוגרפי והיסטורי מידע היסטורי מידע היסטורי על מתן שמות אתרים באזור
נשר המדבר

נשר המדבר (באנגלית: Desert Eagle בתרגום מילולי עיט המדבר) הוא אקדח חצי אוטומטי המופעל על ידי מנגנון גז. האקדח יוצר בישראל על ידי התעשייה הצבאית עבור חברת מגנום ריסרץ' (אנ'), שכיום מייצרת את האקדח בעצמה. החברה, שמקום מושבה בארצות הברית, פיתחה את נשר המדבר הראשון והוא נרשם כפטנט על שמה (האב טיפוס אינו דומה כלל לנשר המדבר הישראלי), אך הייצור נעשה על ידי תע"ש. מגנום ריסרץ' משווקת גרסאות שונות של האקדח הקצר, יריחו 941, תחת השם "בייבי איגל" ו"נשר המדבר"; כלי נשק אלה אינם קשורים ישירות לנשר המדבר, אך הם חולקים עיצוב ויזואלי דומה. בניגוד לרוב האקדחים החצי-אוטומטיים המבוססים על מנגנונים מכניים, ייחודו של נשר המדבר הוא מנגנון הגז שלו. מנגנון זה מצוי בדרך כלל ברובי סער ודומה מאוד לזה של רובה ה-M16. היתרון במנגנון זה הוא שימוש בקליעים חזקים יותר מבאקדחים רגילים. האקדח משווק בתור האקדח החצי-אוטומטי החזק בעולם. פרט נוסף המייחד אקדח זה הוא טבעת אש בקוטר של כ-20 ס"מ שעשויה להיווצר כאשר יורים תחמושת 0.5 AE. טבעת זו נעה למרחק של כחצי מטר ואז נעלמת. לנשר המדבר שלוש גרסאות שונות: סימן I, סימן VII וסימן XIX. סימן I וסימן VII אינם מיוצרים יותר, אך את מסגרות הפלדה או האלומיניום שלהם ניתן להשיג בדגמי ה-357 מגנום, 41 מגנום ו-44 מגנום. נשר המדבר מופיע בשלל צורות בענף הבידור, ובמיוחד בסרטים ובמשחקי וידאו. בנוסף לכך הוא נחשב אחד האקדחים הפופולריים ביותר במשחקים Counter Strike,‏ Tactical Ops,‏ Combat Arms,‏ Call of Duty 4 ,Call of Duty: Modern Warfare 3, Call of Duty: Modern Warfare 2 ,Call of Duty Modern Warfare 2019, WarRock, Grand Theft Auto: San Andreas ו-DayZ Standalone. Pubg, Max Payne לאקדח תפקיד גם בספרו של ג'וזף פיינדר, "סודות קבורים". נשר המדבר נוצר במקור לתחרויות ירי למרחק בהן יש להפיל מטרות מתכת כבדות ( Metallic silhouette shooting). בניגוד למה שמוצג בתרבות הפופולרית, הוא אינו אקדח המיועד לנשיאה יומיומית. האקדח גדול וכבד באופן יחסי, וקשה לשאת אותו בצורה מוסתרת. בנוסף, מחיר התחמושת שלו גבוה באופן יחסי. הרתע שמפיק נשר המדבר הוא רב, ודורש מיומנות בירי. עם זאת, משקלו של הנשק מפחית את הרתע לעומת אקדח תופי קל יותר בעל אותו קליבר. כמו כן, עוצמת תחמושת ה-0.5 AE מחייבת את היורים בה להשתמש בציוד הגנת אוזניים טוב מהמקובל במטווחים בדרך כלל. בעיה זו מתעוררת בעיקר במטווחים סגורים, שבהם רמות הרעש גבוהות יותר. כיוון שקיים חשש שלחלק מהנמצאים במטווח לא יהיה ציוד כזה, אוסרים חלק מהמטווחים המקורים ירי בקליעים רבי עוצמה כמו אלו של נשר המדבר. מדיה וקבצים בנושא נשר המדבר בוויקישיתוף אתר האינטרנט הרשמי של נשר המדבר
גבעת טיפיץ

גבעת טיפיץ או תלולית טיפיץ (באנגלית: Tipits Knoll; בבולגרית: Типицка могила) היא גבעה או הר המכוסה בעיקרה קרח, בקצה הדרומי של הרי אוניברסיטת סופיה, בצפון האי אלכסנדר, שבאנטארקטיקה. אורכה של הגבעה 800 מטרים בכיוון צפון-דרום; רוחבה של הגבעה 470 מטרים; שיא גובהה 1,000 מטרים מעל פני הים. הגבעה מתנשאת מעל שדה הקרח ניקולס, שמדרום מזרח לה. הגבעה ממוקמת 3.12 קילומטרים מדרום-מזרח להר קלמנט אוחרידצקי שבהרי אוניברסיטת סופיה; 7.33 קילומטרים דרומית-מערבית לרכס וולה; 4.23 קילומטרים מערבית - צפון-מערבית לנונאטאק שו; ו-8.1 קילומטרים צפונית - מזרחית להר דבול שבהרי לאסוס. הגבעה מופתה על ידי סוקרים בריטיים בשנת 1971. הראשונים שהגיעו אל הגבעה (ב-2 בפברואר 1988) היה צוות הסקר הגאולוגי של חריסטו פימפירב (Христо Пимпирев), ובוריסלב קאמנוב (Борислав Каменов), שניהם אנשי המשלחת האנטארקטית הבולגרית הראשונה, וכן פיליפ נל (Philip Nell) ופיטר מארקיז (Peter Marquis) מהסקר האנטארקטי הבריטי. הגבעה נקראת על שם פסגת טיפיץ בהרי פירין, שבבולגריה. הגאזט האנטארקטי הבולגרי (בבולגרית) גבעת טיפיץ באתר הגאזט האנטארקטי המשווה SCAR של ממשלת אוסטרליה תצלום לוויין של אזור הגבעה, תוך סימון אתרים נוספים באזור באתר copernix גאזט השמות האנטארקטיים הרשמי הבולגרי מידע גאוגרפי והיסטורי מידע היסטורי
בני אסתרקין

בני אסתרקין (נולד ב-1989) הוא ראפר ישראלי. אסתרקין נולד בבלארוס וגדל בבת ים. בשנת 2013 הקים יחד עם הראפרים דוד מעיין, נמש, RiffRaff וההרכב "מועצת הפועלים קלאן" את קולקטיב ההיפ הופ "The U Crew", במסגרתו הוציא אסתרקין פרויקטים שונים. באותה השנה, הוציא את מיני-אלבום הבכורה שלו הנושא את שמו. בשנת 2015 הוציא אסתרקין את אלבום הבכורה שלו, "יום אחד כל זה יהיה שלנו". האלבום הופק ברובו על ידי שירוטו וכולל בתוכו הופעות אורח של רביד פלוטניק, שמואל יוסף ואמנים נוספים. בהפקתם של חלק מהשירים הששתפו גם מפיקים נוספים, בהם הראפר והמוזיקאי שקל. האלבום זכה להצלחה רבה ואף הוכתר כאחד מאלבומי ההיפ הופ הטובים של שנת תשע"ה על ידי אתר וואלה! NEWS. ב-23 באוגוסט 2018 הוציא את השיר "יותר מידי זמן". ב-2 באוגוסט 2020 הוציא את שירו "הכל או כלום". ב-5 באוקטובר באותה שנה הוציא את השיר "קח את זה" בשיתוף פעולה עם אברהם לגסה. ב-22 באפריל 2021 הוציא את השיר "ככה זה". בני אסתרקין (2013, מיני-אלבום) יום אחד כל זה יהיה שלנו (2015, אלבום) בני אסתרקין, ברשת החברתית פייסבוק בני אסתרקין, באתר ספוטיפיי בני אסתרקין, באתר Discogs (באנגלית) בני אסתרקין, באתר בנדקמפ מאת מאי פלטי ומיכל ישראלי, ההבטחות של 2016: אלו כישרונות שהולכים לפרוץ השנה, באתר טיים אאוט, ‏14 בינואר 2016 מוזיקה - פסטיבל תרבות רחוב חוזר!, באתר פרוגי, ‏20 באוגוסט 2015 בני אסתרקין - בני אסתרקין, באתר Discogs (באנגלית) צוות קולומבוס, הכותבים של קולומבוס מסכמים שנה של מוזיקה ישראלית - תשע"ה, באתר Columbus Music Magazine, ‏14 בספטמבר 2015 תומר גרשנמן‏, שלא יעבור: אלבומי ההיפ הופ הישראלי הטובים של שנת תשע"ה, באתר וואלה, 6 בספטמבר 2015 ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
דני הרמן

דני הרמן הוא קצין צה"ל בדרגת אלוף-משנה במילואים, שהיה מפקדה הראשון של יחידת מגלן. הרמן נולד וגדל בגבעת חיים (איחוד). עם גיוסו לצה"ל שובץ לחטיבת גולני והתקבל לסיירת החטיבתית. הרמן עבר הכשרה כלוחם וקורס מ"כים חי"ר. בהמשך יצא לקורס קציני חי"ר. עם סיום הקורס שב לסיירת כמפקד צוות לוחמים. בהמשך שימש כמפקד פלוגה, ולאחר מכן השתחרר מצה"ל. בהמשך פיקד על פלנ"ט גולני שהוקמה מחדש. הרמן לחם במלחמת לבנון הראשונה ולאחר מכן השתחרר מצה"ל. בשנת 1986 שב לצה"ל לבקשת תא"ל דורון רובין, שמינה אותו למפקדה הראשון של יחידת מגלן. בשנת 1988 השתחרר מצה"ל. בשירות המילואים הגיע לדרגת אל"ם. 1986 - דני הרמן, אתר עמותת "מגלן". איך נולדה יחידת הקומנדו שפועלת כבר 37 שנה מתחת לרדאר?, באתר צה"ל, 7 בספטמבר 2023 יוסי יהושוע ונאוה צוריאל, עשרים שנה למגלן, ידיעות אחרונות, 24 באוגוסט 2007. איל דורון, הדס ועופר רגב, "בהשקט ובבטחה – מורשת יחידת מגלן", פורת הוצאה לאור, מאי 2012, עמודים 15–17. ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
פלורי והדרקונים

פלורי והדרקונים (באנגלית: Florrie's Dragons) היא סדרת הנפשה בריטית-דרום אפריקאית לילדים, אשר מבוססת על סדרת ספרי הילדים "Dear Dragon" מאת מרגרט הילרט. הסדרה נוצרה על ידי ויל ברנטון והלן קדוולדר, בוימה על ידי שון רוג'רס, ונכתבה על ידי אן ורומבאוט, שידועה ביצירת סדרת ההנפשה "רחוב החיות 64". הסדרה הופקה על ידי Wish Films ו-Clockwork Zoo, כאשר ההנפשה נעשתה על ידי Studio 100 Animation. הסדרה שודרה במקור בבריטניה בערוץ דיסני ג'וניור, החל מ-8 בספטמבר 2010 עד 20 במרץ 2011. בישראל הסדרה שודרה בדיבוב לעברית בערוץ הופ! בשנת 2011. לסדרה הופקה עונה אחת הכוללת 52 פרקים באורך 9 דקות. הסדרה עוקבת אחר פלורי, נסיכה קטנה שגרה בטירה יחד עם חמישה דרקונים ומשרתיה הנאמנים, כאשר בכל פרק הם עוברים הרפתקאות קסומות. הדיבוב העברי בוים על ידי גדי לוי, והופק על ידי אסנת סדן. בר מיניאלי - הנסיכה פלורי יורם יוספסברג - דרקון-יקר גדי לוי - טוטו טליה ברקאי - פון לורן סביר - פאן יהויכין פרידלנדר - זומזום עדי ארד - טוויזי דן קיזלר - פרדיננד ענבל לורי - פפריקה עמי מנדלמן - קאזימיר רחוב החיות 64 "פלורי והדרקונים", במסד הנתונים הקולנועיים IMDb (באנגלית) "פלורי והדרקונים", במסד הנתונים הקולנועיים KinoPoisk (ברוסית) פלורי והדרקונים, במיזם "אישים" לתיעוד היצירה הישראלית Studio 100 Inks Deal for ‘Maya The Bee’ and ‘Florrie's Dragons’‏, Jennifer Wolfe, באתר Animation World Network‏, 24 ביוני 2014
Bad Things

Bad Things (בעברית: דברים רעים) הוא שיר מאת הראפר האמריקאי משין גאן קלי והזמרת הקובנית-אמריקאית קמילה קביו. השיר יצא לאור ב-14 באוקטובר 2016 והופק על ידי The Futuristics. הווידאו קליפ יצא ב-1 בדצמבר 2016 ובוים על ידי האנה לוקס דייוויס. הקליפ עוקב אחרי הזוג כשהם מנהלים אורח חיים הרפתקני, בו הם שורפים אשפה וגונבים. במהלך הקליפ מוצגות סצנות המראות קטעים של הקשר הרומנטי החזק בין הזוג. בסופו של דבר, הם נתפסים על ידי המשטרה לאחר ניסיון כושל לגנוב מכונית - ובניסיון הימלטות הם מחליטים לקפוץ יחדיו מגשר על מנת לא להיתפס על ידי השוטרים. תוצאות המעשה אינן ידועות. נכון לאוקטובר 2019, יש לווידאו מעל ל-300 מיליון צפיות ביוטיוב. משין גאן קלי וקביו ביצעו את השיר בתוכנית הלילה של ג'ימי פאלון ב-23 בנובמבר 2016. ב-1 בדצמבר הם ביצעו את השיר גם בתוכנית האירוח של ג'יימס קורדן. ב-30 בינואר 2017 הם ביצעו את השיר בתוכנית האירוח של אלן דג'נרס לאחר עזיבתה של קביו את להקת פיפת' הרמוני. ב-11 במרץ הם ביצעו את השיר בטקס פרסי בחירת הילדים של ניקלודיאון לשנת 2017. מידע על הסינגל "Bad Things" באתר מיוזיק בריינז סרטון השיר "Bad Things" באתר יוטיוב מידע על השיר "Bad Things" באתר ספוטיפיי מידע על הרצועה "Bad Things" באתר ספוטיפיי Bad Things, בביצוע Bad Things (אודיו), סרטון באתר יוטיוב Bad Things (סרטון מילולי), סרטון באתר יוטיוב משין גאן קלי, קמילה קביו, מדיסון לאב, טוני סקלזו, ג׳ו חאג'אדוריאן, אלכס שולץ "Machine Gun Kelly, Camila Cabello - Bad Things". YouTube. נבדק ב-23 בנובמבר 2016. {{cite web}}: (עזרה) Lauren Duca, Camila Cabello Absolutely Slayed Her Performance of "Bad Things" on Jimmy Fallon, Teen Vogue (באנגלית) Machine Gun Kelly & Camila Cabello Perform 'Bad Things' On Corden's 'Late Late Show' (Watch), Headline Planet, ‏2 בדצמבר 2016 (באנגלית) Madeline Roth, Camila Cabello Crushed Her First TV Performance Since Leaving Fifth Harmony, MTV News (באנגלית) 2017 Kids' Choice Awards: Camila Cabello & Machine Gun Kelly Bring 'Bad Things,' Little Mix Performs Medley, Billboard, ‏12 במרץ 2017 Billboard Music Awards 2017: Nominees Full List, Billboard, ‏10 באפריל 2017 Hannah Orenstein, Camila Cabello Won Her First Award Since Leaving Fifth Harmony, Seventeen, ‏30 באפריל 2017 (באנגלית) ARIA Charts - Accreditations - 2017 Singles, www.aria.com.au Certificazioni - FIMI, FIMI (באיטלקית) Gold & Platinum: MACHINE GUN KELLY & CAMILA CABELLO; BAD THINGS, RIAA (באנגלית) GOUD EN PLATINA - SINGLES 2017, Ultratop Machine Gun Kelly/Cabello; Bad Things; awards, BPI The Official New Zealand Music Chart, THE OFFICIAL NZ MUSIC CHART (באנגלית)
עמוס אפשטיין

עמוס אפשטיין (נולד ב-1942) הוא מנהל ישראלי ששימש במספר רב של תפקידי ניהול. עמוס אפשטיין נולד ב-1942 ליפה וזאב אפשטיין, ילידי פולין. לאפשטיין שני אחים צעירים ממנו: אבנר, שנהרג ב-1968 בתאונת דרכים בזמן שירות מילואים, ואריק אבנרי (פסיכולוג), פסיכולוג קליני שהיה שבוי בכלא הסורי במלחמת יום הכיפורים ומתמחה בטיפול במצבי משבר, בפוסט-טראומה ובפדויי שבי. בוגר בית הספר אשל הנשיא ולימודי כלכלה חקלאית בפקולטה לחקלאות ברחובות. בשנים 1970–1973 שימש מנהל כלכלי בקיבוץ כפר עזה בו הוא מתגורר. בשנים 1973–1977 שימש מנהל הארגון לפיתוח ההתיישבות בנגב. בשנים 1977–1987 שימש מנהל כללי של כפרית תעשיות, חברה המייצרת חומרי גלם לתעשיית הפלסטיק. בשנים 1988–1992 שימש מנכ"ל איגוד התעשיות הקיבוציות. במקביל, שימש חבר בנשיאות התאחדות התעשיינים, יזום והקמת חברת הדלק אלון, במסגרת הרפורמה במשק הדלק בישראל, יזום וליווי רפורמות הניהול של התעשייה הקיבוצית. בשנים 1992–1994 חזר לשמש כמנכ"ל כפרית תעשיות (1993) בע"מ. ב-1995 שימש מנכ"ל מקורות חברת המים הלאומית בישראל, ויו"ר חברת-הבת שח"ם (שירותים חשמליים מכניים), שבו קיימים 2000 עובדים, מחזור מכירות 550 מיליון דולר, הובלת תהליך הכנסת שת"פ עם גורמים עסקיים פרטיים, בתחומים משלימים, כגון: ביוב, איכות מים, איכות הסביבה ומשק המים המוניציפלי. ב-2003 הודח מתפקידו כמנכ"ל מקורות על ידי שר התשתיות יוסף פריצקי. עד 2009 שימש כיו"ר ביטוח חקלאי. ב-1988 מונה לכהונת דירקטור בבנק לאומי לישראל בע"מ. חבר בוועדת אשראי של הבנק, ביקורת ועדה מינהלית, בוועדה לתאגידים ריאליים ובוועדה בעניין מענקים. ב-1999 מונה לכהונת יו"ר ועדת השקעות לאומי ושות'. דירקטור במכון היצוא הישראלי, יוזמה ונצורה מימון בע"מ, טבעול מזון מן הטבע, צלף גל אריות מזון, קופת חולים כללית. שימש עד 1992 דירקטור במינרב אחזקות בע"מ. עד יוני 1994 שימש דירקטור בקופת חולים הכללית של הסתדרות העובדים בארץ ישראל. עד ספטמבר 1996 שימש דירקטור בחברת מעסף פלסטיקה (1991) בע"מ. מספטמבר 1995 ועד תחילת 2004 כיהן אפשטיין כמנכ"ל מקורות. אפשטיין היה נשוי לבלהה ואב לשלושה: הדס, אורי וורד. ארבעה מבני משפחתו נרצחו ב-7 באוקטובר במתקפת הפתע על ישראל (2023): אשתו בלהה, חתנו אופיר ליבשטיין (בעלה של בתו ורד), ראש מועצה אזורית שער הנגב, נכדו ניצן ליבשטיין (הבן של אופיר וורד), ונכדו נטע אפשטיין (הבן של בנו אורי), שנרצח בזמן שהגן על בת זוגו, וקפץ על רימון שהושלך על ידי מחבלים אל תוך הממ"ד בדירתו. אבנר אפשטיין, באתר יזכור: אתר ההנצחה לחללי מערכות ישראל "מנכ"ל מקורות עמוס אפשטיין פורש לאחר תשע שנים בתפקיד". הארץ. נבדק ב-2022-09-10. "שר התשתיות הדיח את מנכ"ל מקורות עמוס אפשטיין". TheMarker. נבדק ב-2022-09-10. שטיין, רון (2009-10-22). "עמוס אפשטיין פורש מתפקידו כיו"ר חברת הביטוח ביטוח חקלאי". Globes. נבדק ב-2022-09-10.
היילי סטיבנס

היילי מריה סטיבנס (באנגלית: Haley Maria Stevens; נולדה ב-24 ביוני 1983) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס ה-11 של מדינת מישיגן, מאז 2019. בתחום המחוז שוכנים חלקים רבים מצפון וממערב העיר דטרויט. סטיבנס גדלה ברוצ'סטר הילס. היא סיימה את לימודיה בבית הספר התיכון סיהולם בברמינגהאם ואת השכלתה הגבוהה רכשה באמריקן יוניברסיטי. ב-2006 החל להיות מעורבת בפוליטיקה של ארצות הברית, ועבדה בהתנדבות במפלגה הדמוקרטית של מישיגן כמארגנת. היא עבדה במטה הבחירות של הילרי קלינטון במהלך הבחירות לנשיאות ארצות הברית 2008, אך אחרי הבחירות המקדימות עברה למטה הבחירות של הסנאטור ברק אובמה. בשנת 2009, סטיבנס נשכרה בידי סטיבן רטנר להצטרף אל כוח המשימה הנשיאותי לתעשיית הרכב, והיא שימשה כראשת הסגל שלו. לאחר מכן היא החלה לעבוד במכון לייצור ועיצוב דיגיטלי בשיקגו שבאילינוי, וחזרה למישיגן ב-2017. בין ינואר לפברואר 2017, שבה סטיבנס לעיר הולדתה רוצ'סטר הילס. באפריל אותה שנה היא הודיעה על מועמדותה לבית הנבחרים של ארצות הברית מטעם מחוז הקונגרס ה-11 של מישיגן לקראת הבחירות ב-2018. המחוז היה יוצג בידי דייוויד טרוט מזה ארבע שנים, שנבחר לתפקידו בבחירות 2014. טרוט הודיע על פרישתו מהחיים הפוליטיים בספטמבר 2017 והפך את מחוז הקונגרס ה-11 של מישיגן למושב פתוח. במועמדותה של סטיבנס תמכה, בין היתר, מזכירת המדינה של ארצות הברית לשעבר הילרי קלינטון. בבחירות המקדימות שנערכו במפלגה הדמוקרטית, סטיבנס גברה על טים גריימל. בנובמבר ניצבה בפני לנה אפשטיין, מועמדת המפלגה הרפובליקנית, אותה ניצחה בפער בן כשישה אחוזים. ניצחונה, לצד זה של אליסה סלוטקין במחוז הקונגרס השמיני הסמוך, סימן את הפעם הראשונה מאז שנות ה-30 של המאה ה-20 בה אף רפובליקני לא ייצג חלק ממחוז אוקלנד בבית הנבחרים. סטיבנס ועמיתהּ קולין אלרד ממחוז הקונגרס ה-32 של טקסס, שניהם יוצאי ממשל אובמה, נבחרו לנשיאי מחזור חברי הקונגרס הדמוקרטים שנכנסו לתפקידם ב-2019. בקונגרס ה-116 של ארצות הברית חברה סטיבנס בוועדת החינוך והעבודה ובוועדת המדע, הטכנולוגיה והחלל. בשלהי 2019 הצביעה בעד שני סעיפי ההדחה של דונלד טראמפ. ב-8 בפברואר 2020 הביעה סטיבנס תמיכה במועמדותו של ראש עיריית ניו יורק לשעבר מייקל בלומברג לנשיאות ארצות הברית. מדיה וקבצים בנושא היילי סטיבנס בוויקישיתוף אתר האינטרנט הרשמי של היילי סטיבנס בבית הנבחרים (באנגלית) היילי סטיבנס, ברשת החברתית אקס (טוויטר) היילי סטיבנס, ברשת החברתית LinkedIn היילי סטיבנס, באתר המדריך הביוגרפי של הקונגרס של ארצות הברית (באנגלית) ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית) מאמר מערכת, Detroit Free Press endorsement: Elissa Slotkin and Haley Stevens for Congress, באתר דטרויט פרי פרס, 31 באוקטובר 2018 (באנגלית) מליסה נאן בורק, Hillary Clinton endorses Stevens in competitive U.S. House primary, באתר דטרויט ניוז, 5 באוגוסט 2018 (באנגלית) מארק קאביט, Democrat Haley Stevens defeats Lena Epstein in 11th Congressional District, באתר דה אוקלנד פרס, 6 בנובמבר 2018 (באנגלית) שון או'קיי וזכארי ב. וולף, How each member of the House voted on impeachment, באתר CNN‏, 18 בדצמבר 2019 (באנגלית) שרה רהאל, Michigan Congresswoman Stevens endorses Bloomberg for president, באתר דטרויט ניוז, 8 בפברואר 2020 (באנגלית)
אני אשתגע

"אני אשתגע" הוא שיר שכתב אהוד מנור ללחן דרום אמריקאי. אהוד מנור כתב את המילים לפי לחן השיר "La partida" של הזמרת כרמלה (Carmen Requeta Dideo), בליווי גיטרה של פאקו איבנז. הביצוע המקורי של הגרסה העברית הוקלט על ידי רותי הולצמן כחלק מהאלבום ״שיר לדרום אמריקה״ (1980). נורית גלרון הקליטה את השיר לאלבומה "סימפתיה" שיצא בשנת 1982. באותה שנה הקליטה אותו חוה אלברשטיין עם הפרברים. הפרברים ומתי כספי גם הקליטו אותו לאלבומם המשותף "שיר אהבה רחוק", שיצא לאור בשנת 1983, וכלל גרסאות בעברית לשירים שמקורם בדרום אמריקה. נוסף על כך דורית ראובני ביצעה גרסת כיסוי לשיר, ואף הקליטה אותו עם חבריה להרכב "שלושתנו", חנן יובל ואורי הרפז, באלבום הופעה חיה בשנת 2017. מידע על היצירה "אני אשתגע" באתר מיוזיק בריינז סרטון השיר "אני אשתגע" באתר יוטיוב מילות השיר "אני אשתגע" באתר שירונט לדף השיר באתר הספרייה הלאומית La Partida, בביצוע כרמלה עם פאקו איבנז, וידאו קליפ של השיר באתר יוטיוב סימפתיה, באתר qube חוה אלברשטיין, הפרברים – אני אשתגע (1982), באתר סטריאו ומונו שיר אהבה רחוק - עם הפרברים, באתר של מתי כספי
לימודים בישראל (אתר אינטרנט)

לימודים בישראל הוא אתר אינטרנט ישראלי, שהוקם בשנת 2000, ומשמש כפורטל בתחום החינוך וההשכלה בישראל. האתר "לימודים בישראל" הוקם על ידי ד"ר מוטי פרידמן מהמחלקה לחינוך יהודי בסוכנות היהודית, והחל לפעול בשנת 2000. האתר נותן הכוונה וייעוץ למבקשים לרכוש השכלה או מקצוע, בישראל ומחוצה לה. נכון ל-2022, האתר מנוהל על ידי חברה פרטית. בצוות הפדגוגי של האתר נמצאות ד"ר ענת רפופורט, פסיכולוגית תעסוקתית, וד"ר תמר אמיר, המנהלת כעשרים שנה את המרכז לייעוץ לימודי של אוניברסיטת תל אביב. האתר מפעיל גם ערוץ בפייסבוק וערוץ ביוטיוב. ביוני 2022 הוחלף הדומיין של האתר, כחלק ממיתוג מחדש. האתר מספק מידע, ייעוץ והכוונה בנוגע למוסדות בתחום הלימודים. באתר מצויים מספר מקורות מידע, ובהם: יותר מ-8,000 מסלולים לתואר ראשון, שני ושלישי ולימודי תעודה, בגרויות ופסיכומטרי. סקירות על יותר מ-600 אוניברסיטאות, מכללות ובתי ספר בישראל. עשרות פורומים בהם ניתן מענה על שאלות בנושאי מוסדות ותחומי לימוד, תנאי קבלה, וכדומה. לוחות המסייעים לסטודנטים: דירות להשכרה, החלפת ספרים, דרושים ומלגות. מעל ל־28,000 המלצות סטודנטים – סקר חוות דעת על המכללות והאוניברסיטאות בהן הם לומדים, ועל התחום אותו בחרו ללמוד. בחירת לימודים – שאלוני התאמה למקצועות הלימוד השונים. סקר מקצועות רווחיים: גובה משכורות לפי מקצוע. כלים נוספים: מחשבון בגרויות, מחשבון תנאי קבלה, מחשבון פסיכומטרי וכלי קבלת החלטות בשיטת WSM (אנ'). אתר האינטרנט הרשמי של לימודים בישראל סרטונים בערוץ של לימודים בישראל, באתר יוטיוב לימודים בישראל, ברשת החברתית פייסבוק כאן כדי להישאר? הסטודנטים מעדיפים לפתוח את שנת הלימודים הבאה בלמידה מרחוק, באתר ‏מאקו‏, 5 באפריל 2020 מתכננים להתחיל ללמוד שנה הבאה? פסיכומטרי אינה הדרך היחידה להתקבל לאוניברסיטה, באתר ‏מאקו‏, 18 במרץ 2020 דעה: האקדמיה צריכה להסתגל ללמידה מרחוק, באתר גלובס, 27 במרץ 2020 יובל בגנו, ‏ברקע משבר הקורונה: עלייה דרמטית בביקוש ללימודי מקצועות טיפוליים, באתר מעריב אונליין, 28 בפברואר 2021 אילן יצחייק, עלו ברשת: 41 שעות במעלית, באתר ynet, 4 במאי 2008 רוני שני, עלו ברשת: כלב השמירה של שוכרי הדירות, באתר ynet, 5 ביולי 2009 ורד ברלל, ‏למרות הקשיים והמכשולים: למי כדאי ללמוד בחוץ לארץ?, באתר מעריב אונליין, 21 במאי 2019 תשכחו מתואר: זו הדרך הנוספת לעבוד בתעשיית ההיי-טק, באתר וואלה, 12 באוקטובר 2020 סטודנטים לעתיד? מהיום נכנסים לאתר "לימודים בישראל" בכתובת Study.co.il, באתר ‏מאקו‏, 19 ביוני 2022 רן הרמן, ‏5 האתרים שיסדרו לך את העתיד, באתר מעריב אונליין, 17 במרץ 2020 סדנה דיגיטלית לבחירת לימודים ומקצוע לחיים, באתר לימודים בישראל כל הסבה, לטובה: המשבר הוא הזדמנות לשנות מקצוע, באתר ‏מאקו‏, 17 באפריל 2020